ആര്എസ്പി സംസ്ഥാന കമ്മിറ്റിയില് കോണ്ഗ്രസ് വിരുദ്ധ വികാരം യുഡിഎഫ് ബന്ധം തുടര്ന്നാല് പ്രവര്ത്തകരെ കിട്ടില്ലെന്ന് ജില്ലാ സെക്രട്ടറിമാര് കൊല്ലം യുഡിഎഫിന്റെ ഭാഗമായി പ്രവര്ത്തിക്കാന് പ്രവര്ത്തകരെ കിട്ടില്ലെന്ന് ആര്എസ്പി സംസ്ഥാന കമ്മിറ്റിയില് ജില്ലാ സെക്രട്ടറിമാരുടെ മുന്നറിയിപ്പ്. പ്രവര്ത്തന റിപ്പോര്ട്ടിലാണ് ജില്ലാ സെക്രട്ടറിമാര് യുഡിഎഫ് ബന്ധം തുടരുന്നതിലെ പ്രവര്ത്തകരുടെ വിയോജിപ്പ് ചൂണ്ടിക്കാട്ടിയത്. കോണ്ഗ്രസുമായുള്ള സഹകരണം തുടര്ന്നാല് തദ്ദേശ, നിയമസഭാ തെരഞ്ഞെടുപ്പിലുണ്ടായ തോല്വി ആവര്ത്തിക്കുമെന്നും റിപ്പോര്ട്ടില് പറയുന്നു. ജില്ലാ സെക്രട്ടറിമാരുടെ അഭിപ്രായത്തിന് ചുവടുപിടിച്ച് സംസ്ഥാന കമ്മിറ്റി അംഗങ്ങളില് ഭൂരിപക്ഷം പേരും പാര്ടി യുഡിഎഫ് ബന്ധം ഉപേക്ഷിക്കണമെന്ന് ആവശ്യപ്പെട്ടു. ഇനിയൊരു പിളര്പ്പിന് പാര്ടിക്ക് ത്രാണിയില്ലെന്നും മുന്നണി വിടുന്നെങ്കില് ഒറ്റക്കെട്ടായി തീരുമാനമെടുക്കണമെന്നും വാദം ഉയര്ന്നു. ഇപ്പോള് യുഡിഎഫ് വിടാനുള്ള സാഹചര്യമില്ലെന്നും അനുകൂല സാഹചര്യം വരുമ്ബോള് പാര്ടി എന്തു തീരുമാനമെടുത്താലും ഒപ്പമുണ്ടാകുമെന്നും യോഗത്തില് അധ്യക്ഷനായിരുന്ന എന് കെ പ്രേമചന്ദ്രന് പറഞ്ഞു. യുഡിഎഫ് എന്ന കപ്പലിനെ മുക്കുന്ന പണിയാണിപ്പോള് കോണ്ഗ്രസ് ചെയ്തുകൊണ്ടിരിക്കുന്നതെന്ന് ഷിബു ബേബിജോണ് പറഞ്ഞു. അനുകൂല രാഷ്ട്രീയ സാഹര്യം വരുമ്ബോള് മുന്നണിമാറ്റം ആലോചിക്കേണ്ടിവരും. കോണ്ഗ്രസിന്റെ ഇപ്പോഴത്തെ പോക്ക് യുഡിഎഫിനെ തകര്ക്കുമെന്നും ഷിബു പറഞ്ഞു. ബാബുദിവാകരന്, ഇറവൂര് പ്രസന്നകുമാര്, സി ഉണ്ണിക്കൃഷ്ണന്, കെ എസ് വേണുഗോപാല്, സജി ഡി ആനന്ദ്, കെ മുസ്തഫ, അഡ്വ. സണ്ണിക്കുട്ടി തുടങ്ങിയവര് ചര്ച്ചയില് പങ്കെടുത്തു. കല്പ്പാന്തകാലം കോണ്ഗ്രസ് ബന്ധം തുടരാനാകില്ലെന്ന് എ എ അസീസ് ഇടതുപക്ഷ പാര്ടി എന്ന നിലയില് ആര്എസ്പിക്ക് കല്പ്പാന്തകാലം കോണ്ഗ്രസുമായി ബന്ധം തുടരാന് കഴിയില്ലെന്ന് ആര്എസ്പി സംസ്ഥാന സെക്രട്ടറി എ എ അസീസ്. പാര്ടിയുടെ ശക്തികേന്ദ്രമായ ചവറയില് ഉള്പ്പെടെ തെരഞ്ഞെടുപ്പ് പ്രവര്ത്തനത്തില് കോണ്ഗ്രസ് വലിയ വീഴ്ചകാട്ടിയെന്നും ആര്എസ്പി സംസ്ഥാന കമ്മിറ്റിയിലെ ചര്ച്ചയ്ക്ക് മറുപടിയായി എ എ അസീസ് പറഞ്ഞു. തെരഞ്ഞെടുപ്പില് തോല്വി ഉറപ്പുള്ള സീറ്റുകളാണ് ആര്എസ്പിക്ക് നല്കിയത്. ഇതെല്ലാം കോണ്ഗ്രസുമായുള്ള ഉഭയകക്ഷി ചര്ച്ചയിലും യുഡിഎഫ് യോഗത്തിലും തുറന്നുപറയും. ബാക്കിയെല്ലാം പിന്നീട് തീരുമാനിക്കാമെന്നും എ എ അസീസ് പറഞ്ഞു.